ചരിത്രത്തിൽ നിരവധി പേരുകളിൽ ടെന്നസി സ്റ്റേറ്റ് അറിയപ്പെടുന്നു. ഇതിന്റെ ചരിത്രവും പ്രത്യേക ഭൂപ്രകൃതിയുമാണ് ഇതിനു കാരണം. 19-ാം ശ.-ൽ ഈ സംസ്ഥാനം 'വോളണ്ടിയർ സംസ്ഥാനം' (volunteer state) എന്ന് അറിയപ്പെട്ടിരുന്നു. 1812-ലെ യുദ്ധത്തിൽ പങ്കെടുക്കുന്നതിനുവേണ്ടി ആയിരക്കണക്കിന് ടെന്നസിക്കാർ സ്വയം സന്നദ്ധരായതിൽനിന്നാണ് പ്രസ്തുത പേര് ലഭിച്ചിട്ടുള്ളത്. മുമ്പ് 'മദർ ഒഫ് സൌത്ത് വെസ്റ്റേൺ സ്റ്റേറ്റ്സ്' (Mother of south western states) എന്ന പേരിലും ടെന്നസി അറിയപ്പെട്ടിരുന്നു. 1800-കളിൽ അമേരിക്കൻ സമ്പദ്ഘടനയെ വൻതോതിൽ സ്വാധീനിച്ച ടെന്നസി ഉത്പന്നങ്ങൾ (പ്രധാനമായും പന്നിയിറച്ചിയും ചോളവും) സംസ്ഥാനത്തിന് 'ഹോഗ് ആന്റ് ഹോമിനി (Hog and Hominy) സ്റ്റേറ്റ്' എന്ന നാമം പ്രദാനം ചെയ്തു. 'ബിഗ് ബെൻഡ് സ്റ്റേറ്റ്' (Big Bend State) എന്നും ഇതറിയപ്പെടുന്നുണ്ട്. ടെന്നസി നദി ഇവിടെ തീർക്കുന്ന വക്രാകൃതിയിലുള്ള പഥമാണ് ഈ പേരിന് ആധാരം. 'ടനസി' എന്ന ഗ്രാമനാമത്തിൽനിന്നാണ് സംസ്ഥാന നാമമായ ടെനസി നിഷ്പന്നമായിട്ടുള്ളത്.
ചരിത്രം
ടെനസിയിലെ ഒരു പുകയിലപ്പാടം
അതിർത്തികൾ
സസ്യജാലം